105. ΠΡΟΕΔΡΙΚΟ ΔΙΑΤΑΓΜΑ υπ’ αριθ.307 της 29-29 Αυγ.1996 (ΦΕΚ Α΄214) ΄Εξοδος της Αγροτικής Τράπεζας της Ελλάδας Α.Ε. από το δημόσιο τομέα. ΄Εχοντας υπόψη: 1. Τις διατάξεις: α) Της παρ.1 του άρθρ.30 του Νόμ.1914/1990 «Εκσυγχρονισμός και ανάπτυξη του δημόσιου τομέα και της κεφαλαιαγοράς, φορολογικές ρυθμίσεις και άλλες διατάξεις» (Α΄178), όπως τροποποιήθηκε με την παρ.1 του άρθρ.22 του Νόμ.1947/1991 «Απλούστευση φορολογικών διαδικασιών και άλλες ρυθμίσεις» (Α΄70). β)Του άρθρ.29Α του Νόμ.1558/1985 «Κυβέρνηση και Κυβερνητικά όργανα» (Α΄137), που προστέθηκε με το άρθρ.27 του Νόμ.2081/1987 «για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματικών και άλλες διατάξεις» (Α΄154). 2.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του κρατικού προϋπολογισμού. 3.Την 345/1996 γνωμοδότηση του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: ΄Αρθρο μόνο.-1. Η Αγροτική Τράπεζα της Ελλάδας Α.Ε., εξαιρείται από τις διατάξεις που αφορούν το δημόσιο τομέα, όπως αυτός επαναοριοθετήθηκε με την παρ.1 του άρθρ.51 του Νόμ.1892/1990 «για τον εκσυγχρονισμό και την ανάπτυξη και άλλες διατάξεις» (Α΄101) και συμπληρώθηκε με την παρ.6 του άρθρ.4 του Νόμ.1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (Α΄50),πλην των αναφερομένων στις προσλήψεις προσωπικού. 